text: Baruch Blumberg
  
  publiceret: 2022-10-06 11:39:39+02:00
  Baruch Blumberg var en amerikansk kræftforsker ved Institute for Cancer Research i Philadelphia. I 1976 modtog han nobelprisen i medicin.
  Baruch Blumberg opdagede i 1965 den viruskomponent (australiaantigenet), som findes i blodet ved en særlig form for leverbetændelse (hepatitis B). Opdagelsen fik stor betydning for sikkerheden ved blodtransfusioner, idet donorblodet herefter kunne testes for denne særlig farlige form for leverbetændelse.